**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS REGIONO PLĖTROS TARYBOS STEIGIMO“ PROJEKTO**

1. **Projekto rengimą paskatinusios priežastys.**

Nuo 2020 m. rugsėjo 1 d. įsigaliojo nauja Lietuvos Respublikos regioninės plėtros įstatymo (toliau – RPĮ) redakcija. Įstatymu įtvirtinamas principas – įgyvendinti regioninę politiką decentralizuotai, daugiau galių suteikiantis regionų plėtros taryboms. Naikinami ankstesnėje minėto įstatymo redakcijoje nustatyti įstaigos prie Vidaus reikalų ministerijos įgaliojimai, juos perduodant savarankiškai vykdyti regionų plėtros taryboms.

Pagal RPĮ Regiono plėtros taryba – konkrečios apskrities savivaldybių įsteigtas pelno nesiekiantis ribotos civilinės atsakomybės viešasis juridinis asmuo, planuojantis ir koordinuojantis nacionalinės regioninės politikos įgyvendinimą toje apskrityje, skatinantis apskrities socialinę ir ekonominę plėtrą bei apskrities savivaldybių bendradarbiavimą, atstovaujantis regionui.

Regiono plėtros tarybą gali kartu steigti ne mažiau kaip 3/4 savivaldybių, kurių teritorijos pagal Lietuvos Respublikos teritorijos administracinių vienetų ir jų ribų įstatymą priklauso vienos apskrities teritorijai. Regiono plėtros tarybos steigimo sutartį turi pasirašyti visų regiono plėtros tarybą steigiančių savivaldybių tarybų įgalioti asmenys (RPĮ 17 str. 2 d.).

Regiono plėtros tarybos veiklos tikslai:

1) planuoti ir koordinuoti nacionalinės regioninės politikos įgyvendinimą konkrečiame regione ir bendrai su kitomis regionų plėtros tarybomis, savivaldybių institucijomis ir įstaigomis įgyvendinamas regioninės plėtros skatinimo priemones;

2) skatinti socialinę, ekonominę regiono plėtrą, darnų urbanizuotų teritorijų vystymą, socialinių ir ekonominių skirtumų tarp regiono ir kitų regionų bei šių skirtumų tarp regiono savivaldybių mažinimą;

3) skatinti savivaldybių bendradarbiavimą, siekiant padidinti funkcinių zonų vystymo ir viešųjų paslaugų teikimo organizavimo efektyvumą;

4) atstovauti regionui.

Regiono plėtros tarybos organas yra visuotinis dalyvių susirinkimas ir valdymo organai – Kolegija ir regiono plėtros tarybos administracijos direktorius. Kolegija sudaroma iš visų regiono plėtros tarybos steigėjomis (dalyvėmis) esančių savivaldybių merų ir savivaldybių tarybų deleguotų šių savivaldybių tarybų narių.

Vadovaujantis RPĮ nuostatomis, asociacijos „Klaipėdos regionas“ visuotiniame narių susirinkime nustatytas Klaipėdos regiono plėtros tarybos Kolegijos narių skaičius – 17, iš kurio Klaipėdos miesto savivaldybei tenka 5 nariai, kitoms savivaldybėms – po 2 narius (2020-10-12 protokolas Nr. P20-4).

Lietuvos Respublikos vidaus reikalų ministras 2020-08-28 įsakymu Nr. 1V-867 patvirtino Regiono plėtros tarybos pavyzdinės steigimo sutarties formą ir pavyzdinius nuostatus. Pagal šiuos dokumentus parengti Klaipėdos regiono plėtros tarybos steigimo sutarties projektas bei Klaipėdos regiono plėtros tarybos nuostatų projektas, kuriems pritariama teikiamu sprendimo projektu.

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 3 ir 4 punktais, 16 straipsnio 2 dalies 26 ir 43 punktais, 20 straipsnio 2 dalies 3 punktu, Lietuvos Respublikos regioninės plėtros įstatymo 17 ir 18 straipsniais, Lietuvos Respublikos vidaus reikalų ministro 2020 m. rugpjūčio 28 d. įsakymu Nr. 1V-867 „Dėl regiono plėtros tarybos pavyzdinės steigimo sutarties formos ir pavyzdinių nuostatų patvirtinimo“, taip pat atsižvelgiant į asociacijos „Klaipėdos regionas“ visuotiniame narių 2020-10-07 susirinkime priimtus sprendimus (2020-10-12 protokolas Nr. P20-4).

Sprendimo projektas parengtas pagal Vidaus reikalų ministerijos specialistų pateiktas rekomendacijas.

**2. Sprendimo projekto tikslas ir uždaviniai.**

Sprendimo projekto tikslas – savivaldybės dalyvavimas steigiant Klaipėdos regiono plėtros tarybą. Klaipėdos regiono plėtros taryba steigiama kartu su Klaipėdos rajono savivaldybe, Kretingos rajono savivaldybe, Neringos savivaldybe, Palangos miesto savivaldybe, Skuodo rajono savivaldybe ir Šilutės rajono savivaldybe. Pagal PRĮ įsigaliojimą, įgyvendinimą ir taikymą reglamentuojančias teisės normas atitinkame regione regioninės plėtros taryba turi būti įsteigiama (t. y. įregistruota Juridinio asmenų registre) iki 2021 m. kovo 1 d.

**3. Kokių teigiamų rezultatų laukiama.**

Sudaryta teisės aktų reikalavimus atitinkančios sudėties Klaipėdos regiono plėtros taryba.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Lėšų poreikis sprendimo įgyvendinimui.**

Nustatytas stojamojo nario įnašo dydis, tenkantis kiekvienam steigėjui - 2000 Eurų. Įnašo dydis nustatytas asociacijos „Klaipėdos regionas“ visuotinio narių susirinkime (2020-10-12 protokolas Nr. P20-4). Įnašas bus mokamas iš Savivaldybės valdymo programos lėšų.

**PRIDEDAMA:**

1. Sprendimo projekte nurodomų įstatymų ištraukos, 2 lapai;

2. Asociacijos „Klaipėdos regionas“ visuotinio narių 2020-10-07 susirinkimo protokolo išrašas (2020-10-12 protokolas Nr. P20-4), 2 lapai.

Klaipėdos miesto savivaldybės meras Vytautas Grubliauskas

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

3) savivaldybei nuosavybės teise priklausančios žemės ir kito turto valdymas, naudojimas ir disponavimas juo;

4) biudžetinių įstaigų steigimas ir išlaikymas, viešųjų įstaigų, savivaldybės įmonių ir kitų savivaldybės juridinių asmenų, regionų plėtros tarybų steigimas;

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

26) sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose;

43) savivaldybės tarybos narių delegavimas į regiono plėtros tarybos kolegiją, įstatymų nustatytas komisijas ir įgaliojimų jiems suteikimas reglamento nustatyta tvarka;

**20 straipsnis. Mero, mero pavaduotojo įgaliojimai**

2. Meras:

3) atstovauja savivaldybei regiono plėtros tarybos kolegijoje;

**LIETUVOS RESPUBLIKOS**

**REGIONINĖS PLĖTROS**

**ĮSTATYMAS**

2000 m. liepos 20 d. Nr. VIII-1889

Vilnius

**17 straipsnis. Regiono plėtros tarybos steigimas ir steigimo sutartis**

1. Regiono plėtros tarybą gali kartu steigti ne mažiau kaip 3/4 savivaldybių, kurių teritorijos pagal Lietuvos Respublikos teritorijos administracinių vienetų ir jų ribų įstatymą priklauso vienos apskrities teritorijai.

2. Regiono plėtros tarybos steigimo teisinis pagrindas yra šio įstatymo nustatyta tvarka sudaryta regiono plėtros tarybos steigimo sutartis. Regiono plėtros tarybos steigimo sutartį pasirašo visų regiono plėtros tarybą steigiančių savivaldybių tarybų įgalioti asmenys.

3. Regiono plėtros tarybos steigimo sutartis surašoma vadovaujantis visų regiono plėtros tarybą steigiančių savivaldybių tarybų sprendimais dėl regiono plėtros tarybos steigimo.

4. Regiono plėtros tarybos steigimo sutartyje turi būti nurodyta:

1) steigėjai (savivaldybių pavadinimai, buveinės, kodai, joms atstovaujančių asmenų vardai ir pavardės);

2) savivaldybių institucijos, kurioms pavedama atstovauti steigėjams;

3) regiono plėtros tarybos pavadinimas;

4) steigiamos regiono plėtros tarybos veiklos tikslai;

5) steigėjų turtiniai ir neturtiniai įsipareigojimai, jų vykdymo tvarka ir terminai;

6) steigimo išlaidų kompensavimo tvarka;

7) steigėjų ginčų sprendimo tvarka;

8) asmenys, kurie turi teisę atstovauti steigiamai regiono plėtros tarybai, jų teisės ir įgaliojimai;

9) steigiamojo susirinkimo sušaukimo ir jo sprendimų priėmimo tvarka;

10) regiono plėtros tarybos steigimo sutarties sudarymo data.

5. Regiono plėtros tarybos steigimo sutartyje gali būti ir kitų šiam ir kitiems įstatymams neprieštaraujančių nuostatų.

6. Pavyzdinę regiono plėtros tarybos steigimo sutarties formą tvirtina vidaus reikalų ministras.

7. Iki regiono plėtros tarybos įregistravimo Juridinių asmenų registre regiono plėtros tarybos steigėjai, atsižvelgdami į vidaus reikalų ministro patvirtintus pavyzdinius regiono plėtros tarybos nuostatus, parengia regiono plėtros tarybos nuostatų projektą, sušaukia steigiamąjį susirinkimą, kuriame patvirtina regiono plėtros tarybos nuostatus, regiono plėtros tarybos kolegijos (toliau – Kolegija) personalinę sudėtį ir darbo reglamentą, o Kolegija paskiria regiono plėtros tarybos administracijos direktorių. Regiono plėtros tarybos steigiamajame susirinkime turi teisę balsuoti visi regiono plėtros tarybos steigėjai. Vienas steigėjas steigiamajame susirinkime turi vieną balsą. Steigiamos regiono plėtros tarybos vardu veikia steigimo sutartyje nurodytas arba steigiamojo susirinkimo įgaliotas asmuo.

8. Regiono plėtros taryba laikoma įsteigta nuo jos įregistravimo Juridinių asmenų registre.

**18 straipsnis. Regiono plėtros tarybos nuostatai**

1. Regiono plėtros tarybos nuostatai yra steigimo dokumentas, kuriuo regiono plėtros taryba vadovaujasi savo veikloje. Regiono plėtros tarybos nuostatuose turi būti nurodyta:

1) regiono plėtros tarybos pavadinimas;

2) teisinė forma – regiono plėtros taryba;

3) veiklos tikslai;

4) regiono plėtros tarybos dalyvių teisės ir pareigos;

5) dalyvių stojamųjų įnašų ir dalyvių mokesčių mokėjimo tvarka, jeigu nuostatuose nenurodyta, kad ji bus patvirtinta atskiru dokumentu;

6) visuotinio dalyvių susirinkimo kompetencija, sušaukimo tvarka, sprendimų priėmimo tvarka;

7) Kolegijos kompetencija ir jos sudarymo tvarka;

8) regiono plėtros tarybos administracijos direktoriaus kompetencija, jo skyrimo ir atšaukimo tvarka;

9) naujų dalyvių priėmimo į regiono plėtros tarybą ir dalyvių išstojimo iš regiono plėtros tarybos tvarka;

10) dokumentų ir kitos informacijos apie regiono plėtros tarybos veiklą pateikimo regiono plėtros tarybos dalyviams tvarka;

11) informacijos apie regiono plėtros tarybos veiklą pateikimo visuomenei tvarka;

12) nuostatų keitimo tvarka;

13) vidaus auditą atliekantis subjektas ir tvarka.

2. Regiono plėtros tarybos nuostatuose gali būti ir kitų šiam ir kitiems įstatymams neprieštaraujančių nuostatų.

3. Regiono plėtros tarybos visuotinio dalyvių susirinkimo, Kolegijos ir regiono plėtros tarybos administracijos direktoriaus kompetencijos, Kolegijos sudarymo ir administracijos direktoriaus skyrimo tvarkos nurodyti nereikia, jeigu ji nesiskiria nuo šiame įstatyme nustatytųjų ir apie tai nurodoma regiono plėtros tarybos nuostatuose.

4. Regiono plėtros tarybos nuostatus turi pasirašyti visų steigėjų įgalioti asmenys. Pakeistus regiono plėtros tarybos nuostatus pasirašo regiono plėtros tarybos visuotinio dalyvių susirinkimo, priėmusio sprendimą pakeisti nuostatus, įgaliotas asmuo.

5. Regiono plėtros tarybos nuostatus pasirašiusių asmenų parašų tikrumo notaras neliudija.